การเช่าที่ดินระยะสั้นตกลงเช่ากันไม่เกินกี่ปี
a. ไม่เกิน 1 ปี 
b. ไม่เกิน 5 ปี 
c. ไม่เกิน 2 ปี 
d. ไม่เกิน 3 ปี
คำตอบที่ถูกต้องได้แก่ d.  เพราะว่า การเช่าที่ดินระยะสั้นก็คือการเช่าที่ดินที่ตกลงเช่ากันไม่เกิน 3 ปี กลับกันสำหรับระยะยาวก็คือการตกลงเช่ากันเกิน 3 ปีนั่นเองครับ เพราะฉะนั้นเจ้าของกิจการทั้งหลายต้องตัดสินใจให้ดีว่าเราควรเช่าที่ดินแบบไหนครับ เราไปดูทีละแบบกันเลยดีกว่าครับ สัญญาเช่าที่ดินระยะยาว             สัญญาเช่าที่ดินระยะยาวคือ สัญญาเช่าที่ดินที่มีกำหนดการเช่าหรือระยะเวลาการเช่าเกิน 3 ปีขึ้นไป หรือตลอดอายุผู้เช่าหรือผู้ให้เช่า ซึ่งกฎหมายกำหนดเอาไว้ว่าให้ทำเป็นหนังสือและจดทะเบียนต่อพนักงานเจ้าหน้าที่ด้วย ถ้าไม่นำไปจดสัญญาไม่เป็นโมฆะนะครับ แต่ในการฟ้องร้องจะฟ้องบังคับได้เพียง 3 ปีเท่านั้น ก็คือเหมือนทำสัญญากันแค่ 3 ปีนั่นเอง ซึ่งหากเป็นธุรกิจใหญ่ๆ สัญญาเช่าที่ดินเพื่อประกอบกิจการก็มักจะทำเป็นสัญญาเช่าระยะยาวกันครับเพราะมักจะต้องมีการสร้างสิ่งปลูกสร้างเพื่อใช้ทำธุรกิจ โดยสัญญาเช่าที่ดินระยะยาวก็แบ่งออกเป็น 2 แบบอีกครับ               

1. สัญญาเช่าธรรมดา คือ สัญญาจะมีลักษณะเหมือนสัญญาเช่าทั่วไปเลยครับ ที่ผู้เช่าเสียแค่ค่าเช่าให้แก่ผู้ให้เช่า ไม่ต้องมีค่าใช้จ่ายใด ๆ เพิ่มอีก โดยผู้เช่าไม่สามารถโอนสิทธิการเช่าให้แก่ผู้อื่นได้ครับเพราะโดยหลักสัญญาเช่านั้นตัวผู้เช่าเป็นสาระสำคัญในการเช่านั่นเอง และหากมีการฟ้องร้องกันจะต้องฟ้องร้องในระยะเวลาของการเช่าที่กำหนดไว้เท่านั้น             

2. สัญญาเช่าต่างตอบแทน คือ สัญญาที่ผู้เช่าจะต้องเสียค่าตอบแทนอื่น ๆ ตามที่ตกลงกับผู้ให้เช่า เป็นการเสียค่าตอบแทนเพิ่มเติมนอกเหนือจากค่าเช่า เช่น เงินกินเปล่า เป็นต้น และผู้เช่าสามารถโอนสัญญาเช่าไปยังทายาทได้ครับ สาระสำคัญไม่ได้เน้นที่ตัวผู้เช่าเหมือนสัญญาเช่าธรรมดานั่นเอง
กฎหมายเช่าทรัพย์,ประมวลกฎหมายแพ่งและพาณิชย์